# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Academi Arweinyddiaeth Addysgol Genedlaethol – Rhaglen Aelodau Cyswllt** |
| **DYDDIAD** | **15 Mawrth 2018** |
| **GAN** | **Kirsty Williams, Ysgrifennydd y Cabinet dros Addysg** |

Ym mis Rhagfyr 2017, rhoddais y wybodaeth ddiweddaraf am y gwaith o ddatblygu'r Academi Arweinyddiaeth Addysgol Genedlaethol a oedd yn cynnwys cyhoeddi y byddai Aelodau Cyswllt yr Academi yn cael eu recriwtio ar gyfer rhaglen beilot.

Mae 12 Aelod Cyswllt bellach wedi cael eu dewis a fyddant mewn sefyllfa unigryw i ddylanwadu ar waith cychwynnol yr Academi a helpu i sicrhau ei henw da ymhlith arweinwyr ysgol a llywio rôl Aelodau Cyswllt yn y dyfodol.

Bydd Aelodau Cyswllt yn cael y cyfle i gymryd rhan yn y rhaglen datblygu arweinyddiaeth gyntaf a gynllunnir ar ran yr Academi. Bydd y rhaglen hon yn datblygu ac yn atgyfnerthu'r sgiliau a'r wybodaeth sydd eu hangen arnynt er mwyn chwarae rôl arwain system strategol ledled Cymru.

Y 12 Aelod Cyswllt yw:-

Gill Ellis - Ffederasiwn Cynradd Blenheim Road a Choed Eva (Torfaen)

John Kendall – Ysgol Gyfun Gymunedol Rhisga (Caerffili)

Christine Jackson – Ysgol Gynradd Glasllwch (Casnewydd)

Jeremy Griffiths – Ysgol Gwynedd (Sir y Fflint)

Gwyn Tudur – Ysgol Uwchradd Tryfan (Gwynedd)

Sue Roberts – Ysgol Ffordd Dyffryn (Conwy)

Clive Williams – Ysgol Gymraeg Aberystwyth (Ceredigion)

Jan Waldren – Ysgol Gyfun Pontarddulais (Abertawe)

Karen Lawrence – Ysgol Gynradd Llanfaes (Powys)

Janet Hayward – Ysgol Gynradd Tregatwg (Bro Morgannwg)

Emma Coates – Ysgol Gynradd Llanhari (Rhondda Cynon Taf)

Huw Powell – Ysgol Uwchradd y Fair Ddihalog (Caerdydd)